Deltagere:

Forældre: Gitte, Teis, Natasja, Morten, Pernille

Institution: Mette, Katja, Lene, Jette, Nicklas

Dagsorden:

* Velkomstfolder

Velkomstfolderen er et punkt som er videreført fra tidligere. Folderen er udarbejdet og begyndt at blive delt ud.

* Temaer og temaer på personalemøder

I forbindelse med strukturkur bliver der udført noget forarbejde for at det bliver integreret på en ordentlig måde. Personale temaerne er derved blevet skubbet lidt i baggrunden. Strukturkur vil blive afprøvet i fem uger efter personalemødet i april. Børnetemaerne bliver videreført som planlagt.

* Forældrearrangement / Valg til bestyrelsen

Er der brug for en arbejdsdag? Jette påpeger at der er nogle legehuse som kunne trænge til en arbejdsdag og generel oprydning. Det foreslås at afprøve en fredags arbejdsdag med mad, det er vedtaget vi prøver at holde en arbejdsfredag d. 8/9-2023

Forældremøde:

Teis er på arbejdsrejse og dermed ikke til stede på mødet.

Natasja træder ud af bestyrelsen idet hun flytter og er dermed ikke på valg.

På valg til bestyrelsen er: Teis Bull, Gitte Lundfort, Pernille Hansen, Zeshan Jalil

I år bliver forældremødet afholdt således at der først afholdes valg, for derefter at afholde forældremødet ude på stuerne. Der diskuteres om hvilke emner der kan være relevante, eller om hvilke midler der kan være brugbare. Om det er muligt at inddrage nogle dilemmakort fra fri for mopperi, eller bede forældregruppen eventuelt stille spørgsmål på forhånd.

Sommerfesten bliver afholdt på samme måde som sidste år, da personalet havde en rigtig god oplevelse af sommerfesten.

* Økonomi, personaler og børnetal

Der er lavet nogle omplaceringer og lignende af de finansielle midler og der er ”kun” et underskud på 94.000 kr. Der har været to forskellige tilskud på 2,8 mio. kr som er forsvundet, så et underskud på ”kun” 94.000 kr. er pænt.

Børnetallet ser pænt ud og er nede i et niveau som er mere passende, der har været en periode med højt børnetal. Der er fraflytninger i vuggestuen, og nogle børn får pladser tættere på.

Mariehøne stuen er kommet og op køre ret flydende

Der er så stor forespørgsel på special pladser at der nu er 20 børn hos hjortene.

Birgitte stopper desværre hos rødderne. Mia fra uglerne flytter ned i vuggestuen.

Gitte er blevet ansat som pædagog i Engen.

Der er stadig slået stillinger op på Hvidovres hjemmeside, og der kommer relevante ansøgninger til.

* Opfølgning på skimmelsag

Førstesalen er blevet taget i brug af mariehønerne. Der er blevet renoveret yderligere på førstesalen så værelserne bliver brugbare igen, lugtgenerne er forsvundet.

Der ventes stadig på svar på de nyeste målinger.

KAB har ikke lyst til at sælge ejendommen, og processen med renoveringen af taget har desværre taget endnu en drejning og selve udskiftningen af taget bliver forlænget endnu mere.

* Evt.

Der savnes skilte til garderoberne så bedsteforældre kan finde de rigtige garderober.

Yderligere ønskes det at billede væggen bliver opdateret noget oftere med nye tilkomne.